
Digitálisan színezett sketchbook kollázs

ÚTON
műfaj: illusztráció sorozat
méret: változó
technika: digitális és analóg vegyes technika
készült: 2014 nyarától
alkotó: Oláh Dóra
A munka alapját a vázlatfüzetemben vezetett útinapló képezi. Az ebben található vázlatok több hónap munkáját ölelik fel. Ezek a rajzok kerülnek digitalizálásra, majd digitális kidolgozásra, majd print illetve festmény formájában teljesednek ki. Fontos kiemelni, hogy a manuálisan készült kontúrokat a lehető legeredetibb formában próbálom megőrizni a színezés során, illetve minél foltszerűbben, elnagyolva kitölteni a felületeket, így törekedve a munka felszabadult, esetleges mivoltának megtartására, reflektálva ezzel magára az útra, ami csak a legritkább esetben alakul a terv szerint. Ennek kifejezéseképpen, illetve egészségügyi megfontolásból a rajzok nagy hányada bal kézzel (vagyis jobbkezes létemre a ,,másik kezemmel”) készült. A műnek nem célja mélyreható elemzések kikényszerítése, nem támaszt elvárásokat a nézővel szemben, egyszerű, mindennapos dolgokat önt könnyen fogyasztható formába. Tagadhatatlanul öncélú, ugyanakkor kétségtelenül fontos jelenséget, magát az úton levést örökíti meg - amit sokszor, mint ahogy én is sokáig - nem értékelünk.



